A kis gyermekek a számukra kézzelfogható, megtapasztalható, szemmel látható dolgokon keresztül ismerkednek a világgal. Ezek a tapasztalatok beépülnek ismeretrendszerükbe. Változatos tevékenységekkel, játékkal tehetjük örömtelivé ezt az ismerkedést.

**- Itt a tavasz…**

Beszélgessünk a tavaszról: - Miből tudjuk, hogy tavasz van?

 Figyeljük meg az időjárás változását./*többet süt a nap, melegebb*

 *az idő/*

 Mi változik az öltözködésünkben. Miért?

 /*nem veszünk télikabátot, kesztyűt/*

 Mi történik a növényekkel, fákkal, bokrokkal?

 / *kibomlanak a rügyek, kezdenek virágozni a fák*/

 Milyen élőlények, / madarak állatok/ jelennek meg?

 / katicabogarak, egy –egy pillangó is megjelenik /

 Milyen virágokat láthatunk?

/ ibolyát, nárciszt, aranyvesszőt/

 Ismerkedjünk tavaszi zöldségekkel./retek, újhagyma, uborka/

 **Találd ki! - Találós kérdések**



Nem fúj már és nem havaz, itt van, itt van a…/ tavasz/

Bokrok alján meghúzódok, kerek levél mögé bújok. Lila szirmaim kibontom, elárul majd az illatom. /ibolya/



Sárból rakott vár a házon, reggel, délben, este látom. Gazdájának háta bársony, farka villa, hasa vászon. /fecske/



Hosszú csőrű fehér madár kéményeden kelepel, néha meg a tóban lesi, jön-e már az eledel. /gólya/



**Tavaszi ruha bemutató - játék**

Téli és tavaszi ruhadarabokat keverjünk össze egy nagy kosárba. Szervezzünk ruha bemutatót, de csak tavaszi „kollekciót” szabad felvenni.

**Zöldség kóstoló!**

Tisztítsunk meg és daraboljunk fel tavaszi zöldségeket. Csukd be szemed, nyisd, ki szád- íz alapján kell felismerni mit kóstoltál.

Másik változat: csukd be szemed, és az illata alapján találd ki, melyik zöldség lehet az.

Harmadik variáció: Csukott szemmel, tapintással ismerd fel, melyik zöldséget tartod a kezedben.

**Ültessünk!**

Ültethetünk cserépbe babot, esetleg lencsét. Locsoljuk rendszeresen, kísérjük figyelemmel növekedését.

**Mondjuk és mutassuk**!

*Kicsi mag a föld alatt c. vers kézjátékkal kísérve*:

*Forrás: Óvónők kincsestára*

Kicsi mag a föld alatt Két öklünket egymás felé fordítva összetapasztjuk.

Napsugarat hívogat.

Ha a tavasz közeleg, Az egyik kéz mutatóujjával eljátsszuk a csíra növekedését.

Pici csíra növöget. Másik kezünkkel, ujjainkat lefelé fordítva mutatjuk, hogyan

Kapaszkodik a gyökér kapaszkodik a gyökér.

Kis növényke fényre ér, A csírából zárt tenyérrel levélke lesz

Nő a szára, levele, Karunkkal fölfele kúszunk

Nyújtózkodik fölfele

Bimbót ringat, szirmot nyit, Nyújtott ujjainkat összezárva bimbót formálunk,

Illatával beborít. azután lassan kinyitjuk tenyerünket, ujjainkat széttárjuk.

**Közeleg a Húsvét**

A Húsvét a tavasz köszöntésével, az élet megújulásával, a termékenységgel is szorosan összefonódik.

- Beszélgessünk az ünnephez kapcsolódó hagyományokról:

 Komatál készítés: a lányok, asszonyok komatálat készítettek és

 elküldték egymásnak, ezzel éltre szóló barátságot kötöttek és

 ezután komának szólították egymást. A tálba, kosárba, húsvéti

 tojást, kalácsot tettek.

 Locsolkodás: Húsvét hétfő a locsolkodás napja. Régen a kút vizével

 locsolták a legények a leányokat.

 Húsvéti ételek: tojás, kalács, sonka.

 Tojásfestés: természetes anyagokkal. A legegyszerűbb, ha tojásfőző vízbe tesszük

 bele a színező anyagokat, ami lehet vörös vagy lilahagyma héj, cékla.

**Locsolóversek:**

- Itt a húsvét eljött végre

 a szép lányok örömére.

 Mert a lányok szép virágok,

 illatos víz illik rájuk.

- Kerekerdőn jártam

 Piros tojást láttam,

 Bárány húzta rengő kocsin

 Mindjárt ideszálltam.

 Itt van hát rózsavíz,

 Gyöngyöm, gyöngyvirágom,

 Hol a tojás, piros tojás?

 Tarisznyámba várom!



**F**

**Föld Napja**

Beszélgessünk a Földről:

 - Nézegessünk Földgömböt, térképet: mit jelölnek a színek.

 - Kik élnek a Földön: emberek, állatok, növények…

 - Mit jelent a Föld az embereknek.

 - Hogyan tudjuk óvni a Földet: víz, levegő, talaj védelme

 - Hogyan tudjuk óvni saját környezetünket: szelektív hulladékgyűjtés, elzárjuk a csapot,

 lekapcsoljuk a villanyt…

**Készítsünk újra papírt**

<http://www.ovi-suli.hu/ujrapapirtkeszitettunk.html>

**Egészségnap**

Beszélgessünk az egészségünk védelméről? Hogyan tudjuk megóvni egészségünket:

* alapos tisztálkodás
* megfelelő öltözködés
* egészséges táplálkozás
* gyümölcsök, zöldségek fogyasztása
* sok mozgás

**Játszunk! -** Taníts meg kezet mosni!

 - Taníts meg fogat mosni!

Cseréljük fel a szerepeket. Kérjük meg a kicsiket, mutassák meg, hogyan kell!

**Készítsünk közösen gyümölcssalátát!**

 Almát, banánt, körtét, mandarint /lehet más gyümölcs is/ tisztítsuk meg, vágjuk falatnyi darabokra, locsoljuk meg egy citrom és méz keverékével.

**Mondóka kézmosáshoz:**

Evés előtt kezet mosok,

beteg lenni nem akarok,

mert ki piszkos kézzel eszik,

bizony hamar megbetegszik.

Evés előtt kézmosás egészséges jó szokás!